Legal Document

Category: 355

Text:
19. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 29/30 Δεκ. 1980 (ΦΕΚ Α΄ 299) Περί καθιερώσεως πενθημέρου εβδομάδος εργασίας των δημοσίων εν γένει υπηρεσιών και ρυθμίσεως συναφών θεμάτων. Άρθρ.2.–1.Κατά την διαδικασίαν του Νόμ. 3239/ 1955 «περί του τρόπου ρυθμίσεως των συλλογικών διαφορών εργασίας κ.λ.π.», ως ετροποποιήθη μεταγενεστέρως και προκειμένου περί μισθωτών υπαγομένων εις αυτόν, εξαιρέσει μισθωτών του Δημοσίου, των οργανισμών τοπικής αυτοδιοικήσεως και λοιπών νομικών προσώπων δημοσίου δικαίου, δύναται να καθιερούται σύστημα εβδομαδιαίας εργασίας πέντε εργασίμων ημερών, άνευ μειώσεως του κατά περίπτωσιν ισχύοντος ή εφαρμοζομένου ωραρίου εβδομαδιαίας εργασίας. 2.Διαφυλασσομένης της ισχύος της παρ. 5 του άρθρ. 7 της δια του άρθρ. 15 του Νόμ. 1082/1980 «περί τροποποιήσεως, αντικαταστάσεως και συμπληρώσεως διατάξεών τινων ενίων εργατικών νόμων και ρυθμίσεως συναφών θεμάτων» κυρωθείσης υπ’ αριθ. 6/1979 αποφάσεως του Δευτεροβαθμίου Διοικητικού Διαιτητικού Δικαστηρίου Αθηνών, η επαύξησις των ωρών της ημερησίας εργασίας προς τον σκοπόν εφαρμογής του κατά την προηγουμένην παράγραφον συστήματος εργασίας δεν αποτελεί υπερωριακήν, υπερεργασιακήν ή άλλης μορφής πρόσθετον εργασίαν, ουδέ και οφείλεται πρόσθετος τις αμοιβή. 3.Κατά την διαδικασίαν της παρ. 1 του παρόντος, δύναται επίσης να επεκτείνεται η ισχύς της παρ. 5 του άρθρ. 7 της υπ’ αριθ. 6/1979 αποφάσεως του Δ.Δ.Δ.Δ. Αθηνών, κυρωθείσης δια του άρθρ. 15 του Νόμ. 1082 / 80, και επί επιχειρήσεων, εκμεταλλεύσεων ή εργασιών, το προσωπικόν των οποίων εργάζεται κατ’ εναλλαγήν. Δύναται επίσης, κατά την αυτήν διαδικασίαν, να ρυθμίζεται πάσα λεπτομέρεια αναγκαία δια την εφαρμογήν συστημάτων εβδομαδιαίας εργασίας 5 ηεμρών. 4.(Καταργήθηκε από την παρ. 4 άρθρ. 30 Νόμ. 1346/1983, τόμ. 15 σελ. 282, 45). Για τις λοιπές διατάξεις βλ. τόμ. 2Α σελ.316,835. Σελ. 130,14 Τεύχος 1295 – Σελ. 44 15.Δ.γ.19 Κατώτατα όρια μισθών και ημερομισθίων 39